Jinis jampi kang dipun paringi pasien tumor gumantung kaliyan jinis, stadium, papan dumununging tumor, kahanan pasien, kawontenan sarana, saha pilian saking pasien piyambak. Saran ingkang limrahipun inggih punika tumor dipun angkat lumantar operasi utawi pembedahan, menawi tumor ganas boten namung operasi ananging kedhah sesarengan kaliyan terapi, kadasta terapi hormon, radiasi, kemoterapi, lsp kanggé mastikaken boten wonten sisa-sisa tumor ing sarira. Sapunika sampun wonten alternatip kanggé jampi tumor sasanesipun operasi inggih punika kanthi cara jampi herbal, cara punika tuladhanipun sarang semut, ingkang saged nambani tumor saha kanker. Sarang semut punika tanduran saking papua kang sacara tradhisional sampun dipun ginakaken kaliyan para wargi papua kanggé nambani penyakit